แปลรหัส ป๋าเปรม ให้ดี
เพิ่มคะแนนสะสม เสริมต้นทุนหน้าตักอีกเป็นกอง,ตามฉากที่ ป๋าเปรม พล.อ.เปรม ติณสูลานนท์ ประธานองคมนตรีและรัฐบุรุษ ให้โอวาท ภายหลัง นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช. นำ ครม.และผู้นำเหล่าทัพ เข้ารดน้ำขอพรเนื่องในเทศกาลสงกรานต์,ในการนี้ไฮไลต์อยู่ตรงช็อตสำคัญที่ ป๋าเปรม แอ่นอกการันตี ออกปากชมกันชัดๆ,พูดได้เต็มปากว่า รัฐบาลของนายกฯไม่โกง เพราะเป็นคนที่เห็นแก่ส่วนรวมจริงๆ คนที่จะซื่อสัตย์สุจริตต้องเป็นคนที่มีความคิดกว้างไกล ทำเพื่อคนอื่น ไม่ใช่ทำเพื่อตนเองหรือปกป้องพี่น้องที่อยู่ใกล้ชิด,เพราะฉะนั้นที่ผมพูดเสมอว่ารัฐบาลนี้เก่งไม่เก่งก็ดูเอาเองก็แล้วกัน บอกได้เลยว่ารัฐบาลนี้ไม่โกง ยืดอกพูดได้เลยว่ารัฐบาลของพลเอกประยุทธ์ จันทร์โอชา ไม่โกง แต่ถ้าผมพูดผิดนายกฯก็ต้องไปจัดการ,งานนี้ นายกฯลุงตู่ เหมือนได้ประกาศนียบัตรการันตีความโปร่งใส,เพิ่มกำลังส่งในการตีตั๋วต่อนายกรัฐมนตรีอีกหลายแรงม้า,แต่ด้วยความลึกซึ้งของ ประธานองคมนตรี 2 รัชกาล ในประโยคคำพูดของรัฐบุรุษมันก็มีจุดที่ต้องแปรสัญญาณให้ดี กับรหัสแฝงตรงท่อนทิ้งท้าย ถ้าป๋าพูดผิดนายกฯต้องไปจัดการ,ประกอบกับย้อนกลับไปในประโยคชื่นชม ตรงคุณสมบัติที่ ป๋าเปรม นิยามคนที่ซื่อสัตย์สุจริตต้องทำเพื่อคนอื่น ไม่ใช่ทำเพื่อตนเองหรือปกป้องพี่น้องที่อยู่ใกล้ชิด,นั่นหมายถึง ถ้าผิดจากเงื่อนไขนี้ นายกฯลุงตู่ ต้องไปจัดการ,มันก็เลยพานให้ผู้คนส่วนหนึ่งมโนภาพตาม โดยสภาพของรัฐบาล พล.อ.ประยุทธ์คงไม่ใช่แค่พี่น้องในไส้ หรือคนใกล้ชิดในครอบครัวเหมือนปรากฏการณ์อดีตผู้นำบางตระกูลเท่านั้น,แต่มันน่าจะหมายรวมถึงพี่น้องนอกไส้ เพื่อนพ้องน้องพี่ในเครือข่าย,ผู้คนทั่วไปก็คงโยงกันได้ตามเงื่อนไขสถานการณ์ กระแสห้วง 4–5 ปีที่ผ่านมา รัฐบาลของนายกฯลุงตู่จะมีจุดบอดที่สังคมค้างคาใจก็คือ ปมของเพื่อนพ้องน้องพี่ที่อุ้มกระเตงกันมา,นี่แหละที่ ป๋าเปรม ส่งซิกให้ นายกฯลุงตู่ เป็นนัย,แต่ทั้งนี้ทั้งนั้น โดยสภาพของรัฐบาลชุดปัจจุบันกำลังหมดอายุหลังเลือกตั้งรอรัฐบาลใหม่ ในมุมของ ป๋าเปรม จึงน่าจะ ไกด์ไลน์ ไปถึงรัฐบาลหน้า ที่มีโอกาสสูง นายกฯลุงตู่ จะตีตั๋วต่อ,เพราะผู้นำต้นทุนส่วนตัว ความโปร่งใสสูง มีประกาศนียบัตรการันตีไม่โกง,นายกฯลุงตู่ ต้องเน้นตามโจทย์ ป๋าเปรม เสริมภูมิคุ้มกัน,การฟอร์ม ครม. ทีมงานบริหารก็ต้องเน้นภาพรัฐบาลที่เห็นแก่ส่วนรวมจริงๆ ซื่อสัตย์สุจริต มีความคิดกว้างไกล ทำเพื่อคนอื่น ไม่ใช่ทำเพื่อตนเอง หรือปกป้องพี่น้องที่อยู่ใกล้ชิด,อันดับแรกเลย พี่น้องเพื่อนพ้องรอบเอวต้องหายไป,ในสถานการณ์หมดเวลารัฐบาลท็อปบูต เข้าสู่โหมดรัฐบาลเลือกตั้ง หมดเวลาปูนบำเหน็จรางวัล,ไฟต์บังคับ นายกฯลุงตู่ ฉายเดี่ยว ถึงจุดที่ พล.อ.ประยุทธ์ต้องแยกตัวจากทีมพี่น้อง 3 ป.,เป็นนายกรัฐมนตรีจากการเลือกตั้งเต็มฟอร์ม,ประกอบกับภายใต้ฉาก กวาดบ้านครั้งใหญ่ ในห้วงเปลี่ยนผ่าน กับปรากฏการณ์ตะลึงทั้งบาง เมื่อ บิ๊กโจ๊ก พล.ต.ท.สุรเชษฐ์ หักพาล นายตำรวจคนดัง โดนเด้งกระเด็นกระดอน,โดยแรงสะท้อนมันยังสะเทือนถึง ลูกพี่หลังฉาก,จากรูปการณ์ที่จับสัญญาณได้ ขุมอำนาจที่เกาะเกี่ยวกับ นายกฯลุงตู่,น่าจะถึงจังหวะขยับเขยื้อน ไม่แน่นเหมือนเดิม,เรื่องของเรื่องตามข่าววงใน สัญญาณพิเศษ ขอให้เหลือแค่พี่ไปต่อแค่คนเดียว,ส่วน ลุงตู่ จะเลือกพี่คนไหนก็แล้วแต่ใครจำเป็นกว่า,และจังหวะบังเอิญงานนี้ ป๋าเปรม ก็ทัก บิ๊กแป๊ะ พล.ต.อ.จักรทิพย์ ชัยจินดา ผบ.ตร. คนนี้ชื่อเสียงดี มันก็พอดีกับกระแสข่าวชื่อของบิ๊กตำรวจใหญ่จองเก้าอี้ มท.1 ในรัฐบาล ลุงตู่ รอบต่อไป,มันก็เป็นอะไรที่คนวงในทีมอำนาจน่าจะอ่านไพ่กันออก,ไม่เว้นในมุมนักการเมืองอาชีพ พวกที่จะแจมร่วมรัฐบาล ก็มีสัญญาณพิเศษผ่าน บิ๊กแดง พล.อ.อภิรัชต์ คงสมพงษ์ ผบ.ทบ. กาหัวแบล็กลิสต์พวกบิ๊กเนมที่มีปมค้างเก่าติดตัว,โดยเฉพาะเสือหิวจ้องถอนทุน จองกระทรวงเงินกระทรวงทอง คมนาคม พลังงาน ฯลฯ,อย่าโผล่เสนอหน้าในรัฐบาลยุคเปลี่ยนผ่านสำคัญของประเทศ,ต้องล็อกสเปกหล่อๆ โชว์ภาพใสๆเท่านั้น.,ทีมข่าวการเมือง
ตามฉากที่ ป๋าเปรม พล.อ.เปรม ติณสูลานนท์ ประธานองคมนตรีและรัฐบุรุษ ให้โอวาท ภายหลัง นายกฯลุงตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช.
ป๋าเปรม,เปรม ติณสูลานนท์,ประยุทธ์ จันทร์โอชา,รดน้ำขอพร,เทศกาลสงกรานต์,ทีมข่าวการเมือง,วิเคราะห์การเมือง